પરંતુ છાત્રો ના વાલીઓ તેમના બાળકોના ભવિષ્યને લઈને ચૂપકીદી સેવી રહ્યા છે. અને તંત્રને ફરિયાદ કરતા નથી. બીજી તરફ તંત્ર પણ કોચિંગ ક્લાસના પ્રશ્નને લઈને જોઈએ તેટલું ગંભીર નથી. જેથી કેટલીક જાણીતી શૈક્ષણિક સંસ્થાઓને કોચિંગ ક્લાસના મોકળું મેદાન મળી ગયું છે. જેથી છાત્રોના વાલીઓ આર્થિક રીતે શોષાય છે. પૈસે ટકે સુખી વાલીઓને પોસાય પણ સામાન્ય પરિવારના વાલીને કોચિંગ ફી નાછૂટકે ભરવી પડતા તેમની હાલત કફોડી બનતી હોય છે. ત્યારે જિલ્લાના શિક્ષણ વિભાગે તપાસ માટે સ્કોડ બનાવીને આવી સંસ્થાઓ માં ઓચિંતી તપાસ હાથ ધરવાની જરૂર છે.